Фенол-формальдегид чайырлары
Фенол-формальдегид чайырлары, полиметиленфенол — фенол менен формальдегид поликонденсацияланышынан пайда болгон синтет. чайырлар. Ф-ф. ч. сапаты катализаторго жана фенол менен формальдегид молярдык катнашына көз каранды. Реакцияга кирген заттар санына жана катализаторго жараша реакциядан термореактивдик чайыр — резол алынат. Алардын мол. масс. жакын келет. Резолду ысытканда поликонденсация кайрадан уланат да, полимерлер мол. масс. чоңоюп, көлөмдүү полимерлер пайда болот. Полимерлешүү даражасынын өсүшү менен балкып эрүүсү азаят, суюктукка айлануу, эриткичтерде көбүү жана ысытканда илээшкек абалына өтүү касиеттери жоголот. Поликонденсациянын аягында пайда болгон заттар резит деп аталат. Алар эрибейт жана ысытканда жумшарбайт. Фенол менен формальдегидди поликонденсациялоодо фенол ашык болсо, процесс кичине мол. масс полимер бирикмелери пайда болуу стадиясында эле токтолот. Алынган полимер новолактар деп аталат. Резол эритиндилери түрдүү күкүмдөр, була, кагаз, ткандар жана башка желимдөөдй колдонулат. Эриткичтер бөлүп алгандан кийин волокнит, гетинакс, текстолит, катмарланган жыгач тактайлар жана башка материалдар алынат. Алардан машина жана прибор түрдүүтетиктери, түтүктөр, кайык, кеме, машиналар корпустары, химиялык ө. ж-на керектүү аппараттар жасалат.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия